CELEX: 62013CN0376
Language: sk
Date: 2013-07-02 00:00:00
Title: Vec C-376/13: Žaloba podaná 2. júla 2013 — Európska komisia/Bulharská republika

31.8.2013   
            
            
               SK
            
            
               Úradný vestník Európskej únie
            
            
               C 252/23
            
         Žaloba podaná 2. júla 2013 — Európska komisia/Bulharská republika
   (Vec C-376/13)
   2013/C 252/39
   Jazyk konania: bulharčina
   
      Účastníci konania
   
   
      Žalobkyňa: Európska komisia (v zastúpení: G. Braun, G. Koleva, L. Malferrari)
   
      Žalovaná: Bulharská republika
   
      Návrhy žalobkyne
   
   Európska komisia navrhuje, aby Súdny dvor
   
               —
            
            
               určil, že Bulharská republika si tým, že podľa § 5a ods. 1 a 2 prechodných a záverečných ustanovení ZES (zákon o elektronickej komunikácii) obmedzila počet podnikov, ktorým možno prideliť rádiové frekvencie na digitálne pozemské šírenie a ktorým sa vydá povolenie poskytovať príslušné komunikačné služby, na dva podniky(zatiaľ čo do úvahy prichádzalo až päť podnikov), nesplnila povinnosti, ktoré jej vyplývajú z článku 2 ods. 1 smernice 2002/77/ES,
            
         
               —
            
            
               určil, že Bulharská republika si tým, že podľa článku 47a ods. 1 a 2 a článku 48 ods. 3 ZES podnikom, ktoré ponúkajú televízny obsah a ktorých programy sa v Bulharsku nevysielajú, a s týmito podnikmi spojeným osobám zakazuje zúčastniť sa verejného obstarávania na pridelenie rádiových frekvencií a poskytovať príslušné [služby], nesplnila povinnosti, ktoré jej vyplývajú z článku 2 ods. 2 a článku 4 ods. 2 smernice 2002/77/ES, z článku 7 ods. 3 smernice 2002/20/ES a z článku 9 ods. 1 smernice 2002/21/ES
            
         
               —
            
            
               určil, že Bulharská republika si tým, že podľa článku 48 ods. 5 ZES vlastníkom rádiových frekvencií na digitálne pozemské šírenie zakazuje zriadiť elektronické telekomunikačné služby na vysielanie rozhlasových a televíznych programov,
            
         
               —
            
            
               zaviazal Bulharskú republiku na náhradu trov konania.
            
         
      Žalobné dôvody a hlavné tvrdenia
   
   Európska komisia tvrdí, že Bulharská republika si nesplnila povinnosti, ktoré jej vyplývajú z článku 2 ods. 1 a 2 a článku 4 ods. 2 smernice Komisie 2002/77/ES (1) zo 16. septembra 2002 o hospodárskej súťaži na trhoch elektronických komunikačných sietí a služieb, z článku 7 ods. 3 smernice Európskeho parlamentu a Rady 2002/20/ES (2) zo 7. marca 2002 o povolení na elektronické komunikačné sieťové systémy a služby (smernica o povolení) a z článku 9 ods. 1 smernice Európskeho parlamentu a Rady2002/21/ES (3) zo 7. marca 2002 o spoločnom regulačnom rámci pre elektronické komunikačné siete a služby (rámcová smernica).
   
               —
            
            
               Bulharská republika si nesplnila povinnosti, ktoré jej vyplývajú z článku 2 ods. 1 smernice 2002/77/ES, podľa ktorého členské štáty nesmú udeliť alebo udržiavať v platnosti výlučné alebo špeciálne práva na zriaďovanie a/alebo poskytovanie elektronických komunikačných sietí alebo na poskytovanie verejne dostupných komunikačných služieb. Bulharská republika pomocou legislatívneho aktu obmedzila počet podnikov, ktorým sa vydá povolenie na užívanie vysielacích frekvencií na digitálne pozemské šírenie a ktorý vo svojej oblasti poskytujú služby ako poskytovatelia multiplexu, na dva podniky (zatiaľ čo do úvahy prichádzalo až päť podnikov). Došlo k tomu na základe neprimeraných a neobjektívnych kritérií. Bulharská republika týmto spôsobom vytvorila špeciálne práva na poskytovanie týchto elektronických komunikačných služieb.
            
         
               —
            
            
               Bulharská republika si nesplnila povinnosti, ktoré jej vyplývajú z článku 2 ods. 2 a článku 4 ods. 2 smernice 2002/77/ES, z článku 7 ods. 3 smernice o povolení a z článku 9 ods. 1 rámcovej smernice, podľa ktorých musí byť prideľovanie rádiových frekvencií na elektronické komunikačné služby založené na objektívnych, transparentných nediskriminačných a primeraných kritériách. Bulharská republika na účasť verejnom obstarávaní na pridelenie rádiových frekvencií na digitálne pozemské šírenie stanovila kritériá, ktoré neboli primerané k sledovaným cieľom; Bulharská republika si tým, že stanovila neprimerané kritériá na prideľovanie rádiových frekvencií na digitálne pozemské šírenie a teda mohla odradiť viaceré podniky od účasti na tomto verejnom obstarávaní, nesplnila povinnosti, ktoré jej vyplývajú z článku 2 ods. 2 smernice 2002/77/ES spočívajúce v tom, že sa akémukoľvek podniku zabezpečí právo poskytovať elektronické komunikačné služby.
            
         
      (1)  Ú. v. ES L 249, s. 21; Mim. vyd. 08/002, s. 178.
   
      (2)  Ú. v. ES L 108, s. 21; Mim. vyd. 13/029, s. 337.
   
      (3)  Ú. v. ES L 108, s. 33; Mim. vyd. 13/029, s. 349.